
Sammendrag
Miljødirektoratet foreslår ny forskrift for et utvidet produsentansvar for tekstiler og håndtering av tekstilavfall og endringer i avfallsforskriften. Forslaget kan få konsekvenser for vekstbedriften Aspekt Hustadvika AS som Hustadvika kommune eier.
Hustadvika kommune har sendt inn høringsuttalelse innen høringsfristen. 

Saksopplysninger
[bookmark: Start]Miljødirektoratet foreslår ny forskrift for et utvidet produsentansvar for tekstiler og håndtering av tekstilavfall og endringer i avfallsforskriften. Forslaget gjennomfører EUs siste endring av rammedirektivet om avfall, som krever at medlemslandene innfører utvidet produsentansvar for tekstiler. Bedrifter (heretter omtalt som produsenter) som selger klær, tekstiler og sko får nye plikter. I tillegg legges det nye plikter på de som håndterer og sorterer tekstiler. Nytt regelverk stiller også nye krav til eksport av ombrukstekstiler. Nye plikter foreslås gjennomført i ny forskrift om utvidet produsentansvar for tekstiler mv. og håndtering av tekstilavfall. I tillegg, foreslås endringer i avfallsforskriftens kapittel 10a.

Forslaget innebærer at produsentene av klær, tekstiler og sko får ansvar for produktene også når de kastes. Dette innebærer blant annet at produsentene skal dekke nødvendige kostnader for innsamling, transport og behandling av tekstiler som de gjør tilgjengelige på markedet i Norge. Produktene det gjelder er blant annet klær og sko, men også husholdningstekstiler.
Høringsfrist er 21. august 2026.
Lenke til høringen: Høring av forslag til forskriftsregulering av utvidet produsentansvar for tekstiler og håndtering av tekstilavfall - miljodirektoratet.no
Hjelpetekst – skal fjernes automatisk når du starter å skrive her:

Faglighet: Saken skal være objektiv og helhetlig beskrevet
Klart språk: Vær bevisst på å skrive slik at det blir lettere for folkevalgte og publikum å forstå. 
Lag disposisjon for saksopplysningene. Sett gjerne inn underoverskrifter. 
Finnes det tidligere vedtak i saken eller tilsvarende saker? 
Hva eller hvem gjelder saken? 
Hva ønskes oppnådd og på hvilken måte?
Finnes det føringer i lov, avtaleverk, kommunens egne retningslinjer og prosedyrer som har innvirkning på saken. 
Vis til dokumentasjon/forskning, erfaringer fra andre. Husk faktasjekk, kontroll av kilder. 


Vurdering
Kommunen er bekymret for at krav som i praksis favoriserer eller forutsetter svanemerkede vaskerier, eller som krever investeringer som mindre virksomheter ikke har økonomisk grunnlag for å gjennomføre, vil kunne utelukke tiltaksbedrifter som Aspekt fra offentlige anbud. For Aspekt vil nødvendige oppgraderinger vil innebære investeringer på flere millioner kroner som bedriften ikke har grunnlag for å finansiere med dagens kundegrunnlag.
Dersom kommunen ikke lenger kan benytte Aspekt Hustadvika As som lokal leverandør, vil dette kunne føre til tap av arbeidsoppgaver, redusert lokal verdiskaping og i verste fall bortfall av tilrettelagte arbeidsplasser for mennesker som har få alternative jobbmuligheter. Samtidig vil transportbehovet øke ved bruk av leverandører utenfor kommunen.
Hustadvika kommune ber Miljødirektoratet om at forskriften utformes slik at den ivaretar miljømålene uten å svekke grunnlaget for lokale arbeids- og inkluderingsbedrifter. Det bør åpnes for alternative måter å dokumentere miljøprestasjoner på, og det må tas hensyn til samfunnsverdien som skapes gjennom lokale og tilrettelagte arbeidsplasser.
Hjelpetekst – fjernes automatisk når du starter å skrive her:
Vurderingen skal avklare og uttrykke: 
Kommunedirektørens vurdering av saksopplysningene.
Gjennomføringsevne.
Forholdet til lov/avtale/retningslinjer
Forhold til taler for/mot innstillingen/alternative løsningsforslag. 
Økonomiske konsekvenser, drift – investering, over tid. 
Konklusjon. 
Drøfting? 
Vurder om saken har konsekvenser for ansatte og skal drøftes med tillitsvalgte. Det må da gis melding til personalsjef. Avtal drøfting på tidligst mulig tidspunkt. 
Medvirkning. 
Husk også de tre kommunale rådene. Rådene har rett til å uttale seg i alle saker som gjelder henholdsvis eldre, personer med funksjonsnedsettelse og ungdom. Rådene forelegges sakene på et så tidlig tidspunkt i saksbehandlingen, at uttalelsene fra rådene har mulighet til å påvirke utfallet av saken.


Økonomiske konsekvenser
Det vil få store økonomiske konsekvenser for Aspekt Hustadvika AS, og kan få følgekonsekvenser for Hustadvika kommune.
Klima og miljøkonsekvenser
Transportbehovet vil øke ved bruk av leverandører utenfor kommunen.


Vedlegg kommer under her, så ikke lim inn noe under denne teksten, og kvalitetssikre titlene på vedleggene dere legger inn i elements. 

